पाक-चीन मिलकर प्रक्षेपित करेंगे उपग्रह  
पाकिस्तान के स्वतंत्रता दिवस के अवसर पर 14 अगस्त को पाकिस्तान और चीन मिलकर एक संचार उपग्रह प्रक्षेपित करेंगे।
पाकिस्तान के स्वतंत्रता दिवस के अवसर पर 14 अगस्त को पाकिस्तान और चीन मिलकर एक संचार उपग्रह प्रक्षेपित करेंगे।  समाचार पत्र 'डॉन' के अनुसार नए संचार उपग्रह को पुराने सैट-1 उपग्रह की जगह स्थापित किया जाएगा।  पाकिस्तान के प्रधानमंत्री यूसुफ रजा गिलानी द्वारा चीन अंतरिक्ष प्रौद्योगिकी अकादमी का शुक्रवार को दौरा किए जाने के बाद एक अधिकारी ने कहा कि उपग्रह को 14 अगस्त को कक्षा में स्थापित किया जाएगा और इसे चीन-पाक मित्रता के तौर पर याद रखा जाएगा।  अंतरराष्ट्रीय आतंकवादी संगठन अलकायदा के सरगना ओसामा बिन लादेन के मारे जाने के बाद प्रधानमंत्री गिलानी की यह पहली विदेश यात्रा है। लादेन को अमेरिकी कमांडो ने एबटाबाद स्थित उसके ठिकाने पर दो मई को मार गिराया था।  पाकिस्तान ने चीन के सहयोग से पहली बार वर्ष 1990 में उपग्रह प्रक्षेपित किया था।